Diari Oficial de la Generalitat Valenciana


Sumari del DOGV 6196, del 01-02-2010 (2010/79)

Aprovació provisional de l'estudi de detall i estudi d'integració paisatgística de l'illa delimitada pels carrers Corts Valencianes i 9 d'Octubre del Pla Parcial la Serraleta.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   6196

Data del DOGV
:   01-02-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/79


Data del document
:   22-12-2009

Organisme emissor
:   Ajuntament de Nules

Tipus de document
:   Anunci

Descriptors 

:   * Nules
    * administració local
    * pla d'urbanisme

Aprovació provisional de l'estudi de detall i estudi d'integració paisatgística de l'illa delimitada pels carrers Corts Valencianes i 9 d'Octubre del Pla Parcial la Serraleta. [2010/79]  
El Ple de la corporació, en la sessió ordinària celebrada el dia 29 d'octubre de 2009, va aprovar, entre altres, l'acord següent:  
«2. Dictamen sobre l'estudi de detall i estudi d'integració paisatgística de l'illa delimitada pels carrers Corts Valencianes i 9 d'octubre del Pla Parcial la Serraleta, de Nules.   
Comença la consideració d'aquest punt de l'ordre del dia amb la lectura per la secretària del dictamen de la Comissió Informativa d'Urbanisme, Agricultura i Medi Ambient, de data 20 d'octubre de 2009, que literalment diu:  
"Dictamen  
2. Estudi de detall i estudi d'integració paisatgística de l'illa delimitada pels carrers Corts Valencianes i 9 d'octubre del Pla Parcial la Serraleta de Nules.  
Francisco Javier Carratalá Emo, secretari delegat de la Comissió Informativa d'Urbanisme, Agricultura i Medi Ambient, certifique que l'esmentada comissió, en la sessió ordinària celebrada el dia 20 d'octubre de 2009, va dictaminar favorablement, per cinc (5) vots a favor i sis (6) abstencions, la proposta següent:  
Proposta del regidor d'Urbanisme a la Comissió d'Urbanisme.  
Vist l'informe emés, en data 13 d'octubre de 2009, per la tècnica de l'administració general - cap de l'Àrea d'Urbanisme de l'Ajuntament de Nules, M.ª Gloria Muñoz Ventura, i l'arquitecte municipal, Rafael Brisach Claramonte, i conformat per la secretària general de l'Ajuntament de Nules, Montserrat Paricio Comins, el qual es transcriu literalment a continuació:   
'Ref. 23229334 SSU GMV/RBC O/Pr.A08/020   
Informe tecnicojurídic  
Assumpte. Estudi de detall i estudi d'integració paisatgística de l'illa delimitada pels carrers Corts Valencianes i 9 d'octubre del Pla Parcial la Serraleta de Nules (Castelló).  
En relació amb l'assumpte a què es fa referència, Rafael Brisach Claramonte, arquitecte municipal de l'Ajuntament de Nules, i M.ª Gloria Muñoz Ventura, tècnica d'administració general - cap de l'Àrea d'Urbanisme de l'Ajuntament de Nules, informen:  
Antecedents de fet  
Primer. En data 18 de novembre de 2008, amb registre general d'entrada número 8326, la mercantil Obras Nules, SL, va presentar l'estudi de detall i l'estudi d'integració paisatgística per a l'illa delimitada pels carrers Corts Valencianes i 9 d'Octubre del Pla Parcial la Serraleta, de Nules (Castelló), redactat per l'arquitecte Raúl Flich Ripollés, amb el número de visat col·legial 2008/1489-2, i amb data 10 de novembre de 2008, sol·licitant-ne la tramitació.  
L'estudi de detall presentat té com a objecte reordenar la tipologia edificadora d'una illa delimitada pels carrers Corts Valencianes i 9 d'Octubre situada en sòl classificat com a urbà i amb ordenació definida pel Pla Parcial la Serraleta, de Nules, aprovat definitivament en data 28 de setembre de 1995, per a la posterior execució de dos habitatges en filera a l'àmbit esmentat.   
La possibilitat de redactar un estudi de detall a l'illa esmentada es recull expressament al pla parcial aprovat amb caràcter definitiu, que conté la documentació que prescriu l'article 80 de la Llei 16/2005, Urbanística Valenciana -d'ara en avant LUV- en relació amb l'article 192 del Decret 67/2006, de 12 de maig, del Consell, Reglament d'Ordenació i Gestió Territorial i Urbanística -d'ara en avant ROGTU-, comprensiva de: plànols d'informació, memòria justificativa i plànols d'ordenació, procedint així, doncs, la tramitació de l'expedient esmentat.   
Fonaments de dret  
Vist que el règim establit per a l'elaboració, la tramitació i l'aprovació dels estudis de detall és, tal com estableix l'article 90 de la LUV, el règim d'aprovació del programa d'actuació integrada, en cas de promoure's l'instrument amb motiu d'una actuació integrada, o en cas contrari, se sotmetrà a informació pública, pel termini d'un mes, en les condicions de publicitat que disposa l'article 83.2.A de la LUV per als plans generals, i l'aprovació correspondrà al municipi sempre que no es modifique l'ordenació estructural (article 91.1 de la LUV), i que correspon en aquest supòsit aquesta segona tramitació.  
Vist que l'article 101.2 de la LUV assenyala que l'acte administratiu pel qual se sotmeta a informació pública un pla determinarà la suspensió de l'atorgament de llicències en aquelles àrees del territori objecte del projecte de planejament exposat al públic les noves determinacions de les quals suposen una modificació del règim urbanístic vigent, sense que siga necessari ni exigible que l'esmentada resolució assenyale expressament les àrees afectades per la suspensió, encara que sí l'adopció de l'acord exprés d'imposar-la i el tipus de llicències afectades per la suspensió.  
Vist que l'article 48.4.a del Decret 120/2006, d'11 d'agost, pel qual s'aprova el Reglament de Paisatge de la Comunitat Valenciana, estableix que hauran d'anar acompanyats d'estudi d'integració paisatgística: el planejament urbanístic de desenvolupament previst en els apartats b, c, d, i f de l'article 38 de la LUV, l'esmentat apartat f es dirigeix als estudis de detall.   
Vist el que disposa l'article 58.1 de l'esmentat Reglament del Paisatge que diu que els estudis d'integració paisatgística que acompanyen a un instrument de planejament que desenvolupen un sector previst al Pla General o modifique l'ordenació estructural establida per aquest, es tramitaran d'acord el procediment establit per a l'instrument a què acompanye, per això correspon tramitar ambdós instruments simultàniament.   
Atés el que disposa l'article 554 en relació amb l'article 560 del ROGTU, amb relació a l'accés a la informació a través d'Internet, mitjançant la pàgina web municipal, per a garantir la participació ciutadana en tots els tràmits d'informació pública per a la consulta de l'instrument de planejament.  
Tenint en compte tot allò que s'ha exposat amb anterioritat, els funcionaris que subscriuen, proposen:  
Primer. Aprovar provisionalment l'estudi de detall i estudi d'integració paisatgística de l'illa delimitada pels carrers Corts Valencianes i 9 d'Octubre del Pla Parcial la Serraleta, de Nules (Castelló), presentat per la mercantil Obras Nules, SL, en data 18 de novembre de 2008, redactat per l'arquitecte Raúl Flich Ripollés, amb el número de visat col·legial 2008/1489-2 i amb data 10 de novembre de 2008.  
Segon. Sotmetre a informació pública, per un termini d'un mes, mitjançant un edicte publicat al tauler d'anuncis d'aquest Ajuntament, en un diari no oficial d'àmplia difusió a la localitat i en el Diari Oficial de la Comunitat Valenciana, comptador des de l'endemà de la publicació de l'anunci en l'esmentat diari oficial, l'estudi de detall i estudi d'integració paisatgística de l'illa delimitada pels carrers Corts Valencianes i 9 d'Octubre del Pla Parcial la Serraleta, de Nules (Castelló), perquè les persones interessades hi puguen formular les al·legacions, els suggeriments i les observacions que estimen pertinents o oportunes.  
Tercer. Suspendre la tramitació i l'atorgament de llicències d'activitat, de parcel·lació de terrenys, edificació i demolició a l'àrea objecte de l'estudi de detall.   
Quart. L'estudi de detall i estudi d'integració paisatgística de l'illa delimitada pels carrers Corts Valencianes i 9 d'Octubre del Pla Parcial la Serraleta de Nules (Castelló), així com l'expedient podrà consultar-se a l'Àrea d'Urbanisme de l'Ajuntament de Nules, situada a l'edifici de la Cambra Agrària (carrer de Colom, núm. 16, 1a planta), en horari d'atenció al públic, de 09.00 a 14.00 hores, de dilluns a divendres.   
Cinqué. Inserir en la pàgina web municipal , l'estudi de detall i estudi d'integració paisatgística de l'illa delimitada pels carrers Corts Valencianes i 9 d'Octubre del Pla Parcial la Serraleta, de Nules (Castelló), per a la seua consulta pública.  
Sisena. Notificar a la mercantil Obras Nules, SL, com a entitat promotora de l'expedient.  
Setena. Contra la corresponent resolució, com a acte de tràmit que no posa fi a la via administrativa, no cal interposar-hi cap recurs.  
Una còpia d'aquest informe, a més del que consta en l'expedient, es trasllada a la secretària general perquè l'incloga al llibre d'informes d'enguany.  
No obstant això, l'òrgan competent, ho acordarà.  
Nules, 13 d'octubre de 2009  
L'arquitecte municipal: Rafael Brisach Claramonte.   
La TAG - cap de l'Àrea d'Urbanisme: M.ª Gloria Muñoz Ventura'.  
A la vista de l'informe anterior, s'eleva al Ple Municipal la següent proposta per a l'aprovació, amb el dictamen previ de la Comissió Informativa d'Urbanisme:  
Primer  
Aprovar provisionalment l'estudi de detall i estudi d'integració paisatgística de l'illa delimitada pels carrers Corts Valencianes i 9 d'Octubre del Pla Parcial la Serraleta, de Nules (Castelló), presentat per la mercantil Obras Nules, SL, en data 18 de novembre de 2008, redactat per l'arquitecte Raúl Flich Ripollés, amb número de visat col·legial 2008/1489-2 i amb data 10 de novembre de 2008.  
Segon  
Sotmetre a informació pública, per un termini d'un mes, mitjançant un edicte publicat al tauler d'anuncis d'aquest Ajuntament, en un diari no oficial d'àmplia difusió a la localitat i en el Diari Oficial de la Comunitat Valenciana, comptador des de l'endemà de la publicació de l'anunci en l'esmentat diari oficial, l'estudi de detall i estudi d'integració paisatgística de l'illa delimitada pels carrers Corts Valencianes i 9 d'Octubre del Pla Parcial la Serraleta, de Nules (Castelló), perquè les persones interessades hi puguen formular les al·legacions, els suggeriments i les observacions que estimen pertinents o oportunes.  
Tercer  
Suspendre la tramitació i l'atorgament de llicències d'activitat, de parcel·lació de terrenys, edificació i demolició a l'àrea objecte de l'estudi de detall.   
Quart  
L'estudi de detall i estudi d'integració paisatgística de l'illa delimitada pels carrers Corts Valencianes i 9 d'Octubre del Pla Parcial la Serraleta de Nules (Castelló), així com l'expedient podrà consultar-se a l'Àrea d'Urbanisme de l'Ajuntament de Nules, situada a l'edifici de la Cambra Agrària (carrer de Colom, núm. 16, 1a planta), en horari d'atenció al públic, de 09.00 a 14.00 hores, de dilluns a divendres.   
Cinqué  
Inserir en la pàgina web municipal l'estudi de detall i estudi d'integració paisatgística de l'illa delimitada pels carrers Corts Valencianes i 9 d'Octubre del Pla Parcial la Serraleta, de Nules (Castelló), per a la consulta pública.  
Sisé  
Notificar a la mercantil Obres Nules, SL, com a entitat promotora de l'expedient.  
Seté  
Contra la corresponent resolució, com a acte de tràmit que no posa fi a la via administrativa, no s'hi pot interposar cap recurs.  
Nules, 14 d'octubre de 2009. El regidor d'Urbanisme i president de la Comissió: José Manuel Casaus Oliver".  
Després de la lectura, no hi ha debat sobre el punt de l'ordre del dia i es procedeix a la votació, que obté el resultat següent:  
Vots a favor: 11 vots.  
Vot en contra: no cap.  
Abstencions: 5 vots.  
El Ple de la corporació aprova el dictamen per majoria».  
Nules, 22 de desembre de 2009.- L'alcalde: Mario Ángel García Báscones.